|  |  |
| --- | --- |
| Numri i lëndës: | 2019:120733 |
| Datë: | 04.11.2019 |
| Numri i dokumentit: | 00624734 |

C.nr.94/19

GYKATA THEMELORE NË PEJË, Departamenti i Përgjithshëm, gjyqtarja, Afërdita Mulhaxha, në çështjen juridiko civile të paditëses S(S)M, nga P, të cilën e përfaqëson i autorizuari Esad Muharemi, avokat në P, kundër të paditurës Q B për M dhe K ,,..”, në P, të cilën e përfaqëson i autorizuari Isa Mehaj, nga P, me autorizime në shkresa të lëndës, për shkak të kompenzimit të pagave përcjellëse të pensionimit, pas mbajtjes së shqyrtimit kryesor, në prezencën e të aut. të palëve ndërgjyqëse, me dt.04.11.2019, merr dhe shpall këtë:

A K T G J Y K I M

NË BAZË TË PRANIMIT

APROVOHET kërkesë padia e paditëses S (S)M, nga P, ashtu që:

DETYROHET e paditura Q B për M dhe K ,,..”, në P, që paditëses S(S)M, nga P., t’ia paguaj tri paga mujore- përcjellëse, pas pensionimit, dhe atë për secilën pagë shumën prej 499.34€, e në shumë të tërësishme prej 1.498.02€, dhe pagën jubilare prej 150% të pagës, në shumë prej 749.01€, e në shumë të përgjithshme prej 2.248€, dhe atë pasi që të lëshohet vendimi nga MASHT-i, dhe pas këtij vendimi, në afat prej 15 ditë, e nën kërcenim të lëshimit të veprimit, dhe shpenzimet proceduralë në shumë prej 259€.

Pagesa e pagave përcjellëse dhe pagave jubilare dhe shpenzimeve proceduralë në shumë prej 259€, duhet të paguhet në llogarinë e paditëses me numër: ..., në B.E.

A r s y e t i m

Paditësja me padi të precizuar, gjatë shqyrtimit kryesor, e nëpërmes të autorizuarit të saj ka parashtruar se me dt.13.11.2019 i është ndërprerë marrëdhënia e punës, për shkak të pensionimit të saj, por se të njëjtës nuk i janë kompenzuar tri pagat përcjellëse dhe ato jubilare, se shuma e kërkuar për tri paga përcjellëse është shuma e tërësishme prej 1.498.02€ dhe për pagat jubilare duke llogaritur 150% dhe ate shumën prej749.01€ dhe shpenzimet procedurale për padi, taks gjyqësore dhe një përfaqësim, me kamat ligjore, prej ditës së nxjerrjes së aktgjykimit.

Gjatë shqyrtimit ka potencuar se pala e paditur e ka pohuar kërkesën e precizuar, por se mos pagesën e ka lidhur me vendimin e MASHT-it. Ka propozuar administrimin e provave, nëse e pala e paditur nuk e pranon kërkesë padinë e precizuar, duke theksuar se tani ka interes juridik që kjo çështje të rregullohet dhe gjykata ta aprovoi kërkesën padinë si të bazuar.

I autorizuari i të paditurës në përgjigje në padi të dhënë me shkrim, dhe gjatë shqyrtimit kryesor, ka deklaruar se nuk e konteston padinë e as kërkesën e saj të precizuar gjatë shqyrtimit kryesor, pasi që nuk është asgjë kontestuese, ka theksuar se do ta bëjnë pagesën e këtyre mjeteve pasi që të lëshohet vendimi nga MASHT-ti, kështu që ka propozuar që gjykata të bie aktgjykim në bazë të pohimit dhe nuk ka propozuar që të administrohen provat.

Pasi që e paditura, nëpërmjet të autorizuarit të saj e ka pranuar në tërësi kërkesë padinë, atëherë gjykata pa shqyrtim të mëtejmë muarr aktgjykim në bazë të pohimit, në kuptim të nenit 148 të LPK dhe vendosi si më lartë.

NGA GJYKATA THEMELORE NË PEJE, C.nr.94/19, me dt.04.11.2019.

Gj y q t a r j a

Afërdita Mulhaxha

KËSHILLA JURIDIKE:

*Meqë palët kanë hekur dorë*

*nga ankesa, aktgjykimi bëhet i*

*plotfuqishëm në ditën e marrjes.*